Rakkomandazzjoni tal-Parlament Ewropew lill-Kunsill ta' l-24 ta' Mejju 2007 dwar it-tfassil ta' kunċett strateġiku għall-ġlieda kontra l-kriminalità organizzata (2006/2094(INI))



Official Journal 102 E , 24/04/2008 P. 0464 - 0468



P6_TA(2007)0213 Il-ġlieda kontra l-kriminalità organizzata Rakkomandazzjoni tal-Parlament Ewropew lill-Kunsill ta' l- 24 ta' Mejju 2007 dwar it-tfassil ta' kunċett strateġiku għall-ġlieda kontra l-kriminalità organizzata (2006/2094(INI)) Il-Parlament Ewropew, - wara li kkunsidra l-proposta għal rakkomandazzjoni lill-Kunsill magħmula minn Bill Newton Dunn f'isem il-Grupp ALDE dwar it-tfassil ta' kunċett strateġiku għall-ġlieda kontra l-kriminalità organizzata (B6-0073/2006), - wara li kkunsidra l-komunikazzjoni tal-Kummissjoni lill-Kunsill u lill-Parlament Ewropew dwar "It-tfassil ta' kunċett strateġiku għall-ġlieda kontra l-kriminalità organizzata" (COM(2005)0232), - wara li kkunsidra l-Artikolu 114(3) u l-Artikolu 90 tar-Regoli ta' Proċedura tiegħu, - wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern (A6-0152/2007), A. billi sar progress fil-koperazzjoni mal-pulizija u l-ġudikatura dwar il-ġlieda kontra l-kriminalità organizzata minn meta ttieħdu l-ewwel passi 30 sena ilu, B. billi sar progress sinifikanti fil-koperazzjoni bejn l-aġenziji ta' l-infurzar tal-liġi u l-korpi ġudizzjarji (kif stipulat fir-rapporti annwali ta' l-2005 ta' l-Istati Membri, l-Europol, l-Eurojust u l-Grupp ta' Ħidma għall-Koperazzjoni tad-Dwani (CCWG), u billi din il-koperazzjoni hija l-qofol ta' kull politika effikaċi fil-livell ta' l-UE fil-ġlieda kontra l-kriminalità organizzata, C. billi l-isforzi li wasslu għal aktar skambji ta' informazzjoni u għall-intensifikazzjoni ta' l-inizjattivi ta' taħriġ tas-servizzi li jridu jaħdmu flimkien taw il-frott tagħhom u għenu biex tingħeleb in-nuqqas ta' fiduċja reċiproka, li dejjem hija l-problema prinċipali għal kull koperazzjoni f'dan il-qasam, D. billi l-istituzzjonijiet u l-aġenziji kollha ta' l-UE involuti fil-ġlieda kontra l-kriminalità organizzata għandhom jirrispettaw bis-sħiħ il-libertatjiet ċivili u d-drittijiet fundamentali tal-bniedem taċ-ċittadini ta' l-UE u ta' pajjiżi terzi, inklużi l-ogħla standards tal-protezzjoni tad-data, E. billi madankollu, l-ġlieda kontra l-kriminalità organizzata llum ma tistax tkompli tagħmel progress jekk mhux permezz ta' bidla radikali fl-orjentazzjoni, li tippermetti li ssolvi r-restrizzjonijiet interni dejjem aktar kumplikati, waqt li fl-istess ħin tilqa' l-isfidi dejjem jikbru tar-restrizzjonijiet esterni li qegħdin jiżdiedu b'mod esponenzjali, F. billi l-espansjoni ġeografika tal-kriminalità organizzata li, f'Ewropa miftuħa daqs qatt qabel, diġà ħadet vantaġġ sħiħ mill-pożizzjoni tagħha ta' kontroll assolut tal-mezzi ġodda ta' l-ivvjaġġar, ta' l-iskambji u tal-komunikazzjoni, filwaqt li l-aġenziji ta' l-infurzar tal-liġi bosta drabi għadhom imxekkla minn piżijiet legali u amministrattivi li jfixklu l-attivitajiet tagħhom ta' kuljum, G. billi l-gruppi ta' kriminalità organizzata kull ma jmur qegħdin jevolvu f'intrapriżi aktar kumplessi u strutturati li huma kapaċi jippenetraw fil-qalba tas-swieq ekonomiċi u finanzjarji u jimmanipulawhom bil-għan li jfittxu spazji ekonomiċi legali li fihom ikunu jistgħu jittrasferixxu l-introjtu miksub illegalment, sikwit permezz ta' l-operat sofistikat tal-ħasil tal-flus, H. billi t-twaqqif u/jew l-akkwist, sikwit permezz ta' l-użu ta' "impriżi fittizji", ta' kumpaniji li joperaw f'setturi karatterizzati miċ-ċirkolazzjoni ta' ammonti kbar ħafna ta' flus, jirrappreżenta wieħed millistrumenti ewlenin imħaddma mill-gruppi tal-kriminalità organizzata, I. billi l-azzjoni ripressiva weħidha mhix biżżejjed sabiex tiġġieled il-kriminalità organizzata jekk ma tkunx akkumpanjata minn analiżi bir-reqqa tat-tixrid tal-fenomenu u tal-kapaċità ta' l-organizzazzjonijiet mafjużi li jrabbu l-għeruq, l-aktar f'ambjenti fejn jeżistu strutturi soċjali dgħajfa, J. billi l-azzjoni biex tiġġieled il-kriminalità organizzata għandha tkun appoġġjata minn investigazzjonijiet bir-reqqa tal-kapaċità ta' l-akkumulazzjoni tal-kapital u l-interrelazzjonijiet bejn l-attivitajiet ekonomiċi legali u illegali fuq skala dinjija, bl-iżvilupp ta' azzjonijiet li ma jħallux il-kriminalità organizzata tippenetra fl-amministrazzjoni pubblika u titħallat ma' l-istituzzjonijiet, ma' l-organizzazzjonijiet tal-massa u ma' l-esponenti politiċi, K. billi l-kriminalità organizzata tilħaq l-iskop tagħha billi tibni kunsens sieket u billi tistabbilixxi kontroll fuq territorju partikulari permezz ta' attivitajiet illegali, L. billi l-kriminalità organizzata tista' toffri opportunitajiet biex l-organizzazzjonijiet terroristiċi jidħlu, permezz ta' mezzi li normalment tuża hija nnifisha, fit-traffiku illegali li jiġġenera profitti illegali li jistgħu jintużaw f'attivitajiet terroristiċi, M. billi, f'din il-battalja kontra ż-żmien u l-ispazju, il-ġlieda kontra l-kriminilità organizzata għandha tgħaqqad il-ħtieġa essenzjali li tadatta l-mezzi u l-metodi disponibbli għaliha ma' l-abilità ta' l-antiċipazzjoni, li essenzjalment tistrieħ fuq l-akbar użu relevanti tar-riżorsi potenzjali għall-kisba ta' l-informazzjoni, N. billi politika proattiva biss tista' tasal biex tlaħħaq mar-realtà tal-koperazzjoni ultrasofistikata bejn ilgruppi kriminali differenti, u li titwarrab — permezz ta' politika ta' prevenzjoni bl-involviment ta' protagonisti ġodda, iżda dejjem b'rispett sħiħ għad-drittijiet fundamentali — il-biċċa l-kbira tat-theddidiet li dawn l-organizzazzjonijiet joħolqu għas-soċjetajiet tagħna, O. billi hemm ħtieġa ġenerali għal titjib fl-għarfien tal-fenomenu tal-kriminalità u sabiex dan l-għarfien jinfirex fost dawk kollha involuti fil-ġlieda kontriha, P. billi l-appoġġ tal-pubbliku, li ġeneralment ma jkunx infurmat biżżejjed, huwa wieħed mit-toroq għarrebħa ta' din il-ġlieda kemm fi żmien medju u kemm fit-tul, Q. billi l-mezzi Komunitarji disponibbli, bħall-Europol u l-Eurojust, ikunu jistgħu jsiru tabilħaqq effettivi meta jaġixxu tassew b'awtonomija, u billi għalhekk hemm il-ħtieġa urġenti li jingħatawlhom il-mezzi biex jaġixxu b'aktar libertà milli jistgħu llum, filwaqt li jiġi stabbilit kontroll Parlamentari xieraq sabiex jevalwa l-utilità u l-valur miżjud ta' l-attivitajiet tagħhom fil-qasam tas-sigurtà u l-osservanza sħiħa taddrittijiet fundamentali, kif stipulati fil-Karta tad-Drittijiet Fundamentali ta' l-Unjoni Ewropea; R. billi jinnota b'interess li bl-evalwazzjoni tat-theddida mill-kriminalità organizzata (OCTA) [1] li saret din is-sena mill-Europol, l-Istati Membri issa għandhom għad-dispożizzjoni tagħhom analiżi dinamika li se tkun ta' għajnuna għalihom biex jiffissaw il-prijoritajiet strateġiċi tagħhom, u li dan l-ewwel pass għandu jinkoraġġixxi lill-Kunsill biex ikompli jinsisti favur struttura xierqa f'qasam li jgħaqqad flimkien elementi li għadhom ivarjaw ħafna tal-ġlieda kontra l-kriminilità, b'mod partikulari, billi jissoda l-arkitettura tas-siġurtà interna li nbdiet mill-presidenza Awstrijaka u billi jiżviluppa l-prinċipju ta' l-interoperabilità; dawn iż-żewġ elementi, flimkien ma' l-użu ta' metodoloġija għall-pulizija bbażata fuq l-informazzjoni, għandhom jikkontribwixxu għall-iżvilupp ta' sinerġiji ġodda u biex tinqered kull "kompetittività parassitika" bejn l-aġenziji ta' l-analiżi u/jew ta' l-infurzar tal-liġi fil-livell strateġiku, tekniku u operattiv; 1. Jindirizza dawn ir-rakkomandazzjonijiet lill-Kunsill: a) jistieden lill-Kunsill sabiex jitlob lill-Istati Membri kollha sabiex jirratifikaw il-Konvenzjoni tan-Nazzjonijiet Uniti kontra l-Kriminalità Organizzata Transnazzjonali (Il-Konvenzjoni ta' Palermo) u l-protokolli annessi magħha dwar it-traffikar tal-persuni u ta' l-emigranti, u sabiex jinfurzaw dawn l-istrumenti legali, b) jistieden lill-Kunsill biex jinkuraġġixxi bil-qawwa lill-Istati Membri biex iżommu sod fl-appoġġ tagħhom għall-programmi ta' taħriġ u ta' skambji bejn l-aġenziji u l-awtoritajiet kompetenti involuti fil-ġlieda kontra l-kriminalità organizzata u jistieden lill-Istati Membri biex jallokaw għal dawn il-programmi filkuntest tal-perspettivi finanzjarji u l-programm ġenerali korrispondenti — kif ukoll fit-taqsima tas- "sigurtà" tas-Seba' Programm ta' Riċerka u Żvilupp — riżorsi baġitarji biżżejjed sabiex dawn ikunu tabilħaqq effettivi, u sabiex l-aħjar prattiki jkunu disponibbli għall-Istati Membri l-oħra, c) ifakkar lill-Kunsill li t-tisħiħ ta' l-istrumenti għall-koperazzjoni bejn il-pulizija u l-ġudikatura llum jinvolvi li jiġu adattati l-istrutturi interni għall-bżonn triplu ta' l-immudellar tal-proċedura, tal-fluwidità talmezzi tat-trażmissjoni ta' l-informazzjoni, u ta' għarfien aħjar dwar il-fenomenu tal-kriminalità organizzata, d) jistieden lill-Kunsill, bil-għan li ssir azzjoni aktar effettiva fil-livell ta' l-UE, sabiex jiżgura li l-Istati Membri jarmonizzaw id-dispożizzjonijiet penali tagħhom f'koperazzjoni mill-qrib, b'referenza partikulari għad-definizzjonijiet tal-kunċetti u tar-reati fl-oqsma tal-kriminalità organizzata u t-terroriżmu, u jarmonizzaw ukoll il-proċeduri penali filwaqt li b'mod sħiħ jinżammu l-garanziji proċedurali, e) jissuġġerixxi lill-Kunsill biex jistieden lill-Istati Membri biex ixerrdu bejniethom, mill-aktar fis, ir-riżorsi ta' tekniki speċjali ta' l-investigazzjoni u biex iħeġġu l-ħolqien ta' gruppi investigattivi konġunti, stabbiliti bid-Deċiżjoni ta' Qafas tal-Kunsill tat- 13 ta' Ġunju 2002 dwar il-gruppi investigattivi konġunti [2], li lkontenut tagħha fil-biċċa l-kbira tiegħu ġie traspost minn bosta Stati Membri [3], u biex jiġi inkorporat b'mod sistematiku l-aspett prattiku tal-koperazzjoni fost il-poplu fil-manwali diversi ta' "l-aħjar prattiki" biex jipprovdu l-qafas ta' l-operat għall-aġenziji konċernati, f) jiġbed l-attenzjoni tal-Kunsill u ta' l-Istati Membri għall-fatt li huwa meħtieġ li jkunu adottati regoli dwar il-kriminalità organizzata u t-terroriżmu għall-protezzjoni partikulari ta' l-ordni legali u l-interessi finanzjarji ta' l-Unjoni Ewropea, g) jenfasizza mal-Kunsill il-ħtieġa li l-mezzi ta' komunikazzjoni bejn dawk involuti fil-ġlieda kontra l-kriminilità jkunu aktar fluwidi, u dan jinvolvi progress leġiżlattiv sinifikanti kemm f'oqsma speċifiċi, bħallkisba ta' xhieda u l-ammissibilità tagħha, jew l-informazzjoni finanzjarja sabiex jiġi identifikat u, wara, newtralizzat l-introjtu mill-attività kriminali, kif ukoll dwar kwistjonijiet ta' prinċipju mhux solvuti bħalma hi l-prinċipju tad-disponibilità, li teħtieġ li tkun iddefinita b'mod ċar u tinkludi salvagwardji laktar fir-rigward tal-protezzjoni tad-data personali fil-kuntest tat-tielet pilastru; għal dan il-għan, iħeġġeġ lill-Kunsill biex b'urġenza jadotta l-proposta għal deċiżjoni ta' qafas tal-Kunsill (COM(2005)0475) dwar il-protezzjoni tad-data fit-tielet pilastru, filwaqt li titqies kif xieraq il-pożizzjoni adottata kważi b'mod unanimu mill-Parlament fis- 27 ta' Settembru 2006 [4], h) jinnota li kemm l-Istati Membri kif ukoll l-Istituzzjonijiet ta' l-UE jistgħu jirrikorru għall-kompetenza ta' l-Aġenzija tad-Drittijiet Fundamentali li għadha kemm twaqqfet, sabiex jitħarsu d-drittijiet stipulati fil- Karta tad-Drittijiet Fundamentali u sabiex jinvestigaw il-każijiet li jinqalgħu fil-qasam tal-koperazzjoni flaffarijiet interni u fil-ġustizzja; barra minn hekk, jekk ikun meħtieġ, jistieden lill-Kunsill, b'riferenza speċjali għall-Artikolu 7 tat-Trattat dwar l-Unjoni Ewropea, biex bl-istess mod japprofitta ruħu minn din l-opportunità u jmexxiha 'l quddiem fil-każ ta' l-Istati Membri wkoll, i) jistieden lill-Kunsill sabiex jiġbed l-attenzjoni ta' l-Istati Membri għall-ħtieġa li jagħtu spinta lill-istrateġiji investigattivi u li jieħdu azzjoni effettiva fil-ġlieda kontra l-kriminalità organizzata billi b'mod sistematiku jattakkaw riżorsi ekonomiċi u finanzjarji miksuba b'mod illegali, j) jistieden lill-Kunsill, fid-dawl tal-pjan ta' azzjoni tal-Kummissjoni għall-istatistika fil-qasam tal-kriminalità u l-ġustizzja kriminali (COM(2006)0437), biex jappoġġja l-isforzi ta' l-Istati Membri ħalli jippruvaw itejbu l-kapaċità li jifhmu l-fenomenu tal-kriminalità billi jiffokaw u jgħaqqdu flimkien l-għodod statistiċi żviluppati f'qafas dinamiku (kif diġà jiġri fl-OCTA) u fuq il-bażi ta' indikaturi komuni, hekk li linformazzjoni mxerrda ma tipproponix biss l-evalwazzjoni preċiża tas-sitwazzjoni tal-kriminalità organizzata iżda tkun ukoll komparabbli u tipproponi strateġiji intelliġibbli kif ukoll rakkomandazzjonijiet għall-azzjonijiet li jistgħu jieħdu l-aġenziji involuti direttament, k) jistieden lill-Kunsill biex jagħti l-awtonomija meħtieġa lill-Europol u lill-Eurojust billi jafdalhom setgħa sħiħa għall-inizjattivi fil-qasam tar-responsabilitajiet tagħhom, sabiex dawn ikunu jistgħu jkabbru ssehem tagħhom ta' koordinaturi għal dak ta' mexxejja fil-ġlieda kontra l-kriminalità fuq skala Ewropea, filwaqt li titqies kif għandu jkun il-ħtieġa li jkun hemm kuntatti xierqa ma' l-awtoritajiet nazzjonali kompetenti, sabiex l-attivitajiet tagħhom ma jiġux preġudikati u ma jinħolqux żbilanċi jew duplikazzjonijiet; jenfasizza li twessigħ bħal dan tal-kompetenzi tagħhom irid ikun akkumpanjat mill-implimentazzjoni ta' monitoraġġ parlamentari awtentiku li, għal raġunijiet ta' leġittimità u effikaċja, il-Parlament Ewropew biss kapaċi jwettaq kif suppost, l) jistieden lill-Kunsill biex jagħraf li m'għandu jinqabeż xejn li jimmerita attenzjoni partikulari fejn tidħol il-prevenzjoni, l-aktar rigward l-inizjattivi maħsuba biex jipproteġu b'mod effettiv mhux biss lill-vittmi, imma wkoll lix-xiehda ta' atti kriminali, sabiex jinkixfu sorsi ta' informazzjoni li ta' spiss jiġu mġiegħla jibqgħu siekta minħabba l-pressjoni kontinwa ta' rikatti u biża' li organizzazzjonijiet kriminali jeżerċitaw fuqhom, m) jissuġġerixxi lill-Kunsill biex tkun organizzata diskussjoni serja fuq skala Ewropea dwar kemm huwa xieraq status formali għall-kollaboraturi tal-ġustizzja fil-livell Ewropew u kemm huwa kompatibbli mal-valuri bażiċi komuni tagħna rigward id-drittijiet tal-bniedem u d-dinjità tal-persuna umana, bilgħan li jiġi stabbilit l-aħjar tiftix għall-informazzjoni fuq bażi legali miftiehma minn qabel u aċċettata minn kulħadd, n) konvint li, fi żmien medju u fit-tul, l-appoġġ tal-pubbliku huwa waħda mill-kundizzjonijiet meħtieġa sabiex jinkiseb suċċess fil-ġlieda kontra l-kriminalità organizzata, jistieden għalhekk lill-Kunsill biex jitlob lill-Istati Membri jagħmlu sforz sinifikanti u jgħarrfu lill-pubbliku ġenerali bis-suċċessi miksuba permezz tal-koperazzjoni siewja bejn id-diversi aġenziji ta' l-infurzar tal-liġi u korpi legali, u b'mod partikulari bil-kontribut ta' l-istrumenti u l-parteċipanti Komunitarji, sabiex titqajjem kuxjenza dwar ilvalur miżjud ta' l-inizjattivi ta' l-Unjoni f'dan il-qasam daqshekk importanti għaċ-ċittadini, o) jissuġġerixxi lill-Kunsill biex jiġi kkunsidrat bis-sħiħ it-tagħrif importanti li joħroġ mill-istħarriġ regolari tal-Eurobarometer (bħal dak li sar f'Marzu 2006 dwar il-kriminalità organizzata u l-korruzzjoni [5]) li għandu jkollu l-funzjoni li jevalwa l-perċezzjoni taċ-ċittadini Ewropej dwar is-sehem ta' l-UE f'dan ilqasam u t-tibdil mixtieq f'livell Ewropew, p) jitlob lill-Kunsill, għalhekk, fuq il-bażi tal-White Paper dwar il-Politika Ewropea għall-Komunikazzjoni [6], biex ikompli jiżviluppa strateġija serja għall-organizzazzjoni u t-tixrid ta' dan it-tagħrif għallpubbliku ġenerali, li n-Network ta' l-UE għall-Prevenzjoni tal-Kriminalità tkun tista' tinvolvi ruħha magħha mill-qrib jekk jitwessgħu r-responsabilitajiet tagħha [7], q) jagħti parir lill-Kunsill biex jitlob lill-Istati Membri biex imexxu 'l quddiem il-programmi, b'mod partikulari fil-livell lokali, li jqajmu l-kuxjenza pubblika dwar it-traffikar tal-bnedmin għal skopijiet ta' sfruttament sesswali jew ta' xogħol, l-aktar tan-nisa u t-tfal, r) iħeġġeġ lill-Kunsill biex japplika l-metodu proattiv tal-politika Ewropea għall-ġlieda kontra l-kriminilità organizzata fil-qafas tal-ftehimiet ta' koperazzjoni ta' l-UE ma' pajjiżi terzi, filwaqt li fl-istess waqt jadotta qafas rigoruż li jinkludi garanziji li jorbtu fejn jidħlu d-drittijiet fundamentali; jenfasizza f'dan ir-rigward li l-OCTA qiegħda tgħin u turi t-triq b'mod ċar billi takkuża pubblikament lis-setturi u lgħaqdiet ta' gruppi kriminali li l-pożizzjoni ġeografika tagħhom tkun ġiet identifikata, s) jagħti parir lill-Kunsill biex, billi f'ċerti pajjiżi fuq il-fruntieri ta' l-UE l-apparat statali jħalli bosta inċertezzi dwar l-attività kriminali, jadotta approċċ speċifiku msejjes fuq trasparenza ġdida u fuq l-inizjattiva kontra l-korruzzjoni bil-għan li jissaħħu r-relazzjonijiet ma' pajjiżi terzi, b'mod partikulari ma' dawk filviċinanza ta' l-UE, t) jagħti parir lill-Kunsill biex iħeġġeġ lill-Istati Membri sabiex iżommu l-ogħla grad ta' viġilanza firrigward tar-rabtiet li jista' jkun hemm bejn l-organizzazzjonijiet terroristiċi u l-gruppi ta' kriminalità organizzata, l-aktar fejn jidħol il-ħasil tal-flus u l-iffinanzjar tat-terroriżmu, u) jistieden, barra minn hekk, lill-Kunsill biex iqis is-sehem fundamentali tal-Koordinatur tal-Kontroterroriżmu ta' l-UE, li huwa responsabbli għall-monitoraġġ ta' l-istrumenti u l-informazzjoni dwar il-kontroterroriżmu, kif ukoll għall-koordinazzjoni u t-tqabbil tat-tagħrif li jkun ġej mill-forzi tal-pulizija u għasservizzi tas-sigurtà ta' l-Istati Membri, v) jistieden lill-Presidenza tal-Kunsill biex tkompli tintensifika l-kunsiderazzjonijiet li nbdew mill-Presidenza Awstrijaka bl-iskop li tiġi żviluppata "Arkitettura tas-Sigurtà Interna" ġenwina, w) jistieden lill-Kunsill biex jieħu passi bil-għan, bħala prijorità, li jwaqqaf iċ-ċaqliq tal-kapital iġġenerat permezz ta' l-operat tal-ħasil tal-flus u li jikkonfiska l-assi ġġenerati mill-attivitajiet kriminali u mafjużi, x) jistieden lill-Kunsill biex iħeġġeġ lill-Istati Membri li għadhom ma għamlux hekk sabiex jirratifikaw il- Konvenzjoni tan-Nazzjonijiet Uniti kontra l-Korruzzjoni, y) jistieden lill-Kunsill biex fl-Istati Membri — l-aktar f'dawk l-inħawi fejn l-influwenza kulturali u soċjali tal-kriminalità organizzata hija l-aktar b'saħħitha — imexxi 'l quddiem proġetti fl-iskejjel u fil-kwartieri f'periklu serju biex jedukaw lin-nies ħalli jgħixu skond il-liġi, u b'hekk jiġġieldu l-kriminalità organizzata permezz ta' kampanja kbira ta' l-edukazzjoni, z) jistieden lill-Kunsill sabiex jimmonitorja l-attivitajiet amministrattivi u governattivi ta' l-istituzzjonijiet eletti fuq livell nazzjonali, reġjonali u lokali, li l-membri tagħhom jinkludu esponenti politiċi li kontrihom ikunu nġiebu akkużi kriminali għal rabtiet mal-kriminalità organizzata jew mafjuża; 2. Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u, bħala informazzjoni, lill-Kummissjoni. [1] "Organised Crime Threat Assessment" — disponibbli fuq: http://www.Europol.eu.int/publications/OCTA/OCTA2006.pdf. [2] ĠU L 162, 20.6.2002, p.1. [3] Ara r-Rapport mill-Kummissjoni dwar miżuri nazzjonali meħuda sabiex jikkonformaw mad-Deċiżjoni Qafas tal-Kunsill tat- 13 ta' Ġunju 2002 dwar Timijiet ta' Investigazzjoni Konġunti (COM(2004)0858). [4] ĠU C 300 E, 9.12.2006, p. 231 u ĠU C 306 E, 15.12.2006, p. 263. [5] http://ec.europa.eu/public_opinion/archives/ebs_245_. [6] http://ec.europa.eu/communication_white_paper/doc/white_paper_en.pdf. [7] www.eucpn.org: http://www.eucpn.org/keydocs/1_15320010608en00010003.pdf. --------------------------------------------------